Monna Tandberg

Monna Benedicte Tandberg (1939–2025) var en norsk skuespiller. Hun befattet seg i hovedsak med teater og ble ansett som en av Norges fremste Ibsen-tolkere. I tillegg til scenen huskes hun også fra flere av Fjernsynsteatrets produksjoner og fra rollen som Dronning Fjellrose i de to barne-tv-seriene Jul i Blåfjell og Jul på Månetoppen. Hun var ansatt ved Nationaltheatret i en årrekke. 

 Teater 
Tannberg fullførte Statens teaterskole i 1960.

Hun scenedebuterte i 1960 i Miehel Fermauds lystspill Det smeller i dørene Centralteatret, som den gangen var en biscene til Nationaltheatret. Året etter spilte hun Nora i Det Norske Teatrets oppsetning av Et dukkehjem.  

I perioden 1960–1964 var hun ansatt i Fjernsynsteatret hvor hun blant annet hadde sentrale roller i Sofokles' Antigone, i Willis Halls Utenfor sesongen, i Jean Genets Hushjelpene og i Nordahl Griegs Nederlaget. I perioden 1964–1969 var hun ansatt ved Det norske teatret med roller som Nora i Ibsens Et dukkehjem, Ofelia i Hamlet og Rebekka West i Rosmersholm. I 1969 var hun tilbake på Nationaltheatret hvor hun blant annet spilte hovedrollen i Hedda Gabler. 

Senere i karrieren hadde hun suksess med oppsetninger som blant annet Vaginamonologene som gikk på Torshovteatret i 2000. Året etter spilte hun seg selv i stykket Biografi på Amfiscenen, og i 2003 spilte hun den gamle damen i Jo Strømgrens Antikvariatet. I starten av 2006 var hun aktuell i Til Damaskus og i Blodbryllup, og senere på året spilte hun sammen med Jan Grønli i Når vi døde …, (som var en adapsjon over Henrik Ibsens Når vi døde vågner). Forestillingen hadde premiere under Ibsenfestivalen 2006. Hun hadde sin siste opptreden på Nationaltheatret i 2009.

 Film og fjernsyn 
Tandberg har gjort seg bemerket for flere rolletolkninger – også på film og i NRKs fjernsynsteater. Filmdebuten kom i 1982 med filmen Leve sitt liv. I 1983 opptrådte hun på hørespillet Genesis sammen med blant andre Nils Ole Oftebro. I 1999 hadde hun rollen som Dronning Fjellrose i NRKs adventsserie Jul i Blåfjell.

 Utmerkelser 
I 2003 ble Tandberg tildelt Per Aabels ærespris. I 2007 ble hun utnevnt til ridder av 1. klasse av St. Olavs Orden.Tildelinger - Monna Benedicte Tandberg - kongehuset.no Ved utnevnelsen ble det lagt vekt på «hennes levende og gripende i tolkninger av mange ulike roller, gjennomført med stor suksess. Det er også lagt vekt på hennes bearbeidelse av manuskript til kvinnemonologene. Rollene er svært forskjellige i form og innhold, men de er mesterlig fremført.» 

I 2009 ble hun tildelt Gammleng-prisen i klassen skuespiller og i 2010 ble hun utnevnt til æresmedlem av Norsk Skuespillerforbund.

 Familie 
Tandberg var gift med regissøren Per Bronken (1935-2002) og teatersjef Arild Brinchmann (1922-1986). Hun var senere samboer med skuespiller Lars Andreas Larssen (1935-2014) og levde sammen med han til hans død  i 2014.

 Filmografi 
 Film 
 1990: Smykketyven – Diana, skuespillerinnen
 1989: Bryllupsfesten – Charlotte Holm
 1986: Drømmeslottet – Fru Hald
 1982: Leve sitt liv – Beatrice

 TV 
 2003: Holms – Tante Turid (en episode, TV-serie)
 2002: Jul på Månetoppen – Dronning Fjellrose (TV-serie)
 1999: Jul i Blåfjell – Dronning Fjellrose (TV-serie)
 1998: Karl & Co – Fru Slattum (to episoder, TV-serie)
 1984: Fra regnormenes liv – Johanne Luise Heiberg (Fjernsynsteater)
 1980: Mareritt ved midtsommer – Tove Lehmann (TV-film)
 1975: Hedda Gabler – Mrs. Hedda Tesman (Fjernsynsteater)
 1972: Alberte – Alberte (Miniserie, fjernsynsteater)
 1970: Antigone – Antigone (Fjernsynsteater)
 1969: Frøken Rosita – Frøken Rosita (Fjernsynsteater)
 1966: Nederlaget – Marie (Fjernsynsteater)
 1963: Læraren – Helga Hove (Fjernsynsteater)

 Referanser 

 Eksterne lenker 



Kategori:Riddere av 1. klasse av St. Olavs Orden
Kategori:Norske skuespillere
Kategori:Personer fra Oslo